CELEX: 62020CN0606
Language: ro
Date: 2020-11-17 00:00:00
Title: Cauza C-606/20: Cerere de decizie preliminară introdusă de Landgericht Düsseldorf (Germania) la 17 noiembrie 2020 – EZ/Iberia Lineas Aereas de Espana, Sociedad Unipersonal

22.2.2021   
            
            
               RO
            
            
               Jurnalul Oficial al Uniunii Europene
            
            
               C 62/13
            
         
      Cerere de decizie preliminară introdusă de Landgericht Düsseldorf (Germania) la 17 noiembrie 2020 – EZ/Iberia Lineas Aereas de Espana, Sociedad Unipersonal
      (Cauza C-606/20)
      (2021/C 62/15)
      Limba de procedură: germana
      
         Instanța de trimitere
      
      Landgericht Düsseldorf
      
         Părțile din procedura principală
      
      
         Reclamant: EZ
      
         Pârâtă: Iberia Lineas Aereas de Espana, Sociedad Unipersonal
      
         Întrebarea preliminară
      
      Articolul 20 prima teză din Convenția pentru unificarea anumitor norme referitoare la transportul aerian internațional, încheiată la Montreal la 28 mai 1999, semnată de Comunitatea Europeană la 9 decembrie 1999, aprobată în numele acesteia prin Decizia 2001/539/CE a Consiliului din 5 aprilie 2001 (1) și intrată în vigoare la 28 iunie 2004, trebuie interpretat în sensul că transportatorul aerian este exonerat în întregime sau în parte de răspunderea sa pentru pierderea bagajelor în conformitate cu articolul 17 alineatul (2) din Convenția de la Montreal, în cazul în care pasagerul a transportat în bagajul înregistrat, în loc de bagajul de mână, articole electronice noi sau aproape noi, precum o cameră compactă, o tabletă (iPad) și căști fără fir, fără a notifica acest lucru transportatorului aerian, deși ar fi fost posibil și rezonabil ca pasagerul să poarte cu sine aceste articole electronice în bagajul de mână?
      
         (1)  2001/539/CE: Decizia Consiliului din 5 aprilie 2001 privind încheierea de către Comunitatea Europeană a Convenției pentru unificarea anumitor norme referitoare la transportul aerian internațional (Convenția de la Montreal) (JO 2001, L 194, p. 38, Ediție specială, 07/vol. 8, p. 112).